ایران جمهور باشلیغی حسن روحانی، اولکه سی نینگ 1979 – ییلی انقلابیدن بویان اینگ قتتیق کونلرنی اوتکزماقده ایکن لیگینی ایتدی.
ایران نینگ جنوبیده جایلگن کرمان ولایتی محلی مسؤللری بیلن اوچره شگن روحانی، بو جایده قیلگن صحبتیده ایران نینگ نفت ساتیش و عایدی بوییچه معلومات بیردی.
ایران نینگ نورمال شرطلرگه ایگه بولمه گن لیگینی و جوده قتتیق جریاندن اوته یاتگن لیگینی بیلدیردی.
" انقلابدن بویان اینگ قتتیق کون و آیلرنی اوتکزماقده میز. حلی گچه نفت ساتیشیده و بیر نفت تانکری نینگ حرکتیده بونچه قینلمه گندیک" دیب ایتدی.
ایرانگه قره ته 2011-2012 ییللریده چیکلاو عملی قیلگنده نفت ساتیشی نینگ 1 میلیون واریل گه توشگنینی بیراق نوکلر کیلیشوویدن کیین 2 میلیون 800 مینگ واریل گه ییتگنینی افاده ایتگن روحانی؛
"اقتصاددن توشونمه گنلر نفت ساتمه سک هم بولیویره دی. قفل قیلیب قویه میز کیین ساته میز. معدن چیلیک و چاروادارلیک نی هم توخته تیب قویه میز کیین قیله میز" دییشلری ممکن. بیراق ایشیکلرنی بیکیتیش ایمس آچیش هنر دیر. قودوقلرنی قیته دن اکتیف وضعیت گه کیلتیریش اوچون هسته ای کیلیشوویدن کیین 800 میلیون دالر خرجت قیلدیک" دیب ایتدی.
روحانی، ایران نینگ وارد قیلیش اوچون ییل لیک فقط 60 میلیارد دالرگه ضرورتی بولگنینی معلوم قیلیب، مالیه لرنینگ مملکت مقیاسیده ضرورت نینگ فقط 30 فایزینی تولدیرگنینی و نفت ساتمه گنلریده قالگن 70 فایز کمچلیک نی تامین ایتیش اوچون منبع موجود ایمس ایکن لیگینی قید ایتدی.
